open-index/open-wikipedia-markdown huggingface dataset:
ג'ון בוסמן

**יוהנס יאקובוס "ג'ון" בוסמן** (בהולנדית: **Johannes "John" Jacobus Bosman**; נולד ב-1 בפברואר 1967) הוא כדורגלן עבר הולנדי, אשר שיחק בעמדת החלוץ. לאחר פרישה ממשחק פעיל עובד כעוזר מאמן קבוצת הנוער של אייקס אמסטרדם.

## קריירה
כאשר היה בוסמן בן 18 הצטרף לקבוצת אייאקס אמסטרדם, ואת הופעת הבכורה שלו ערך ב-20 בנובמבר 1983 בניצחון 5-2 על רודה. בוזמן גם כבש את אחד השערים במשחק. באייקס שיחק בוסמן בחוד יחד עם מרקו ואן באסטן - צמד ואן באסטן-בוסמן הוביל את אייקס לזכייה באליפות הולנד, בגביע ההולנדי (פעמיים) ובגביע אירופה למחזיקות גביע. בשנת 1987 עבר ואן באסטן למילאן ובוסמן הפך למבקיע העיקרי של אייקס. בעונת 1987/1988 הבקיע בוסמן 25 שערים והגיע למקום שני ברשימת מלכי השערים של העונה.

בתום עונת 1987/1988 עזב בוסמן את אייקס וחתם במכלן הבלגית. בוסמן שיחק במדי מכלן במשך שתי עונות וזכה איתה באליפות בלגיה. לאחר מכן שב להולנד ושיחק עונה אחת עם פ.ס.וו. איינדהובן, בסיומה זכה עם הקבוצה באליפות הולנד. בתום העונה החליט מאמן איינדהובן להציב בעמדתו של בוסמן שחקן שעלה מקבוצת הנוער ובשל כך שוחרר בוסמן מהקבוצה. הוא חתם על חוזה לחמש שנים עם אנדרלכט הבלגית. במהלך חמש שנותיו באנדרלכט זכה בוסמן עם הקבוצה בשלוש אליפויות ובגביע הבלגי.

בשנת 1996 שב בוסמן להולנד, הוא שיחק 3 שנים בשורות טוונטה. בעונה הראשונה שלו עם הקבוצה הצליח להביא אותה אל המקום השלישי בליגה. אך בהמשך לא בלט במיוחד. בשנת 1999 עבר לקבוצת א.ז. אלקמאר. בשנת 2002 פרש ממשחק פעיל.
### נבחרת הולנד
בוסמן שיחק את משחקו הראשון במדי נבחרת הולנד ב־14 במאי 1986. היה זה משחק ידידות עם נבחרת מערב גרמניה. את שערו הראשון במדי הנבחרת הבקיע ב־21 בספטמבר 1986 במשחק מול נבחרת קפריסין. ב־28 באוקטובר 1987, במהלך משחק נוסף נגד קפריסין, הבקיע בוסמן חמישה שערים.

בוסמן נכלל בסגל נבחרת הולנד ליורו 1988. בוסמן השתתף במשחק הראשון בשלב הבתים מול נבחרת ברית המועצות. הולנדים הפסידו במשחק ומאמן הנבחרת רינוס מיכלס שיבץ במשחקים הבאים את ואן באסטן במקומו של בוסמן בשאר המשחקים בטורניר. בוסמן נכנס כמחליף במשחק מול אירלנד בשלב הבתים. הוא לא שותף במשחק חצי הגמר והגמר, בו ניצחה הולנד את ברית המועצות וזכת לראשונה ביורו.

בוסמן המשיך לשחק במדי הנבחרת עד לשנת 1997. הוא זומן לסגל הנבחרת למונדיאל 1994, אך לא שותף באף אחד ממשחקי הנבחרת בתחרות.

## תארים
* אליפות אירופה: 1988.
* גביע אירופה למחזיקות גביע: 1986/1987.
* אליפות הולנד (2): 1984/1985, 1990/1991.
* הגביע ההולנדי (2): 1985/1986, 1986/1987
* אליפות בלגיה (4): 1988/1989, 1993/1994,1992/1993, 1994/1995
* הגביע הבלגי: 1993/1994

## קישורים חיצוניים

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני נבחרת הולנד
קטגוריה:כדורגלני אייאקס
קטגוריה:כדורגלני מכלן
קטגוריה:כדורגלני אנדרלכט
קטגוריה:כדורגלני טוונטה
קטגוריה:כדורגלני פ.ס.וו. איינדהובן
קטגוריה:כדורגלני א.ז. אלקמאר
קטגוריה:כדורגלני יורו 1988
קטגוריה:כדורגלני מונדיאל 1994
קטגוריה:הולנדים שנולדו ב-1965
גדי הדר

**גדי הדר** (נולד ב-1980) הוא שחקן כדורמים מקצועי, קפטן נבחרת ישראל בכדורמים וקפטן נבחרת ישראל לנוער.

## קריירה
ממוזער|USC במשחק כדורמים נגד CBU, ספטמבר 2016
הדר שיחק בצעירותו בהפועל גבעת חיים. לאחר מכן עבר לאוניברסיטת דרום קליפורניה (USC), שם שיחק כשלוש שנים, וזכה באליפות המכללות. בכך היה לישראלי היחיד שעשה זאת. לאחר כמה שנים בארצות הברית חזר לישראל, ושיחק במשך שנה בהפועל קריית טבעון. לאחר מכן עבר לאס"א תל אביב, שם שיחק כשש שנים. משם עבר לגרמניה ושיחק בקבוצת ssv esslingen, ולאחר מכן עבר להפועל "פלרם" גוש זבולון, שם סיים בגיל 41 קריירה עטורת תארים והצלחות.

## הישגים
* 8 אליפויות מדינה
* 8 גביעי מדינה
* שלוש אליפויות בקבוצות שונות

## קישורים חיצוניים
* 
* 

2024 07
קטגוריה:שחקני כדורמים ישראלים
קטגוריה:ישראלים שנולדו ב-1980
אקסל וילהלמסון יוהנסן

**אקסל וילהלמסון יוהנסן** (נולד ב-8 בנובמבר 1972) הוא עורך דין ופוליטיקאי פארואי מהמפלגה הסוציאל-דמוקרטית , וראש הממשלה הנוכחי של איי פארו. בעבר כיהן כראש הממשלה מ-2015 עד 2019. יוהנסן הוא כדורגלן לשעבר.

## קריירה פוליטית
בבחירות הכלליות של פארו ב-2008, היה יוהנסן היה הנציג הראשון של המפלגה ללגטינג , (הפרלמנט הפארואי). הוא הפך לשר הבריאות ב-16 ביולי 2009, כאשר ג'ון יוהנסן  דחה את תפקיד השר, לאחר שהנס פאולי סטרום פרש מתפקידו. הוא התפטר מתפקיד שר הבריאות, ומונה לשר האוצר ב-21 בפברואר 2011, ובמקביל נבחר לנשיא המפלגה הסוציאל-דמוקרטית ב-5 במרץ 2011. ב-6 באפריל של אותה שנה מונה יוהנסן לתפקיד סגן ראש הממשלה. המשימה העיקרית שלו כנשיא המפלגה הסוציאל-דמוקרטית הייתה לגרום למפלגה לצבור כוח ציבורי לקראת הבחירות הקרובות ללוגטינג. ב-14 בנובמבר 2011 הוקם קבינט  חדש, אך המפלגה הסוציאל-דמוקרטית לא הייתה חלק מהקבינט החדש. לאחר מכן הפך אקסל יוהנסן ליושב ראש המפלגה הסוציאל-דמוקרטית בלוגטינג.

בבחירות הכלליות בפארו ב-1 בספטמבר 2015 זכתה מפלגתו של יוהנסן עם 25.1% מהקולות והוא נבחר לראש ממשלה. יוהנסן עצמו קיבל 2405 קולות אישיים שהיו שיא פארואי חדש. הוא שבר את השיא של קאג' ליאו הולם יוהנסן מ-2011 שעמד על 1967 קולות אישיים. בבחירות הכלליות של פארו ב-2022 הוא נבחר מחדש לראשות הממשלה.

## קריירת כדורגל
יוהנסן היה כדורגלן במועדון קלאקסוויק, בעיקר כחלוץ. למרות שלא תמיד בהרכב הפותח, הוא תרם את חלקו למועדון, שכן קלאקסוויק זכתה באליפות ליגה העל הפארואית ב-1991 ובגביע המדינה ב-1994 (יוהנסן נכנס כמחליף בניצחון 1–2 בגמר נגד B71 Sandoy).

יוהנסן היה גם אצן מקצועי, והיה אלוף המדינה בריצת 100 מטר ב-1994.

## חיים אישיים
יוהנסן הוא בעל תואר שני במשפטים מאוניברסיטת קופנהגן ב-2004, ועבד כעורך דין בטורסהאבן מ-2007 עד שהפך לפוליטיקאי פעיל. הוא לשעבר נשיא מועדון ספורט קלאקסוויק, שם שיחק כדורגל בצעירותו. הוא נשוי לקטרין אפול, ויש לו איתה שלושה ילדים.

יוהנסן הוא בנו של וילהלם יוהנסן, פוליטיקאי פארואי לשעבר, ודודו של בייניר יוהנסן, פוליטיקאי המייצג את מפלגת העם.

## קישורים חיצוניים

## הערות שוליים

קטגוריה:חברי פרלמנטים
קטגוריה:פארואזים
קטגוריה:עורכי דין
קטגוריה:ראשי ממשלות
קטגוריה:ילידי 1972
שלמה רוזמרין

**שלמה (רוזה) רוזמרין** (נולד ב-17 בפברואר 1951) הוא רקדן וכוריאוגרף ישראלי שביים כוריאוגרפיה לסרטים ישראלים בהם שלאגר, תוכנית הטלוויזיה עוד להיט והצגות תיאטרון רבות.

## ביוגרפיה
רוזמרין שירת בלהקה הצבאית צוות הווי סדנאי השריון.
הוא רקד והשתתף בסרטי הקולנוע קזבלן, קוני למל בתל אביב ואי לייק מייק. רקד בלהקות המחול "בת-דור" ; "בת-שבע" ו"ג'ז פלוס".

ניהל והדריך את להקת המחול הייצוגית "שלום" שהקים גברי לוי והיה לחברו הטוב.

היה כוריאוגרף התוכנית "עוד להיט" מיום היווסדה שם יצר את הכוריאוגרפיה לאות הפתיחה וקטעי המעבר ועד להחלפתה בתוכנית "להיט בראש" שגם שם שימש כוריאוגרף הבית של התוכנית.

רוזמרין יצר את הבימוי והכוריאוגרפיה ללהיטי תחרות האירוויזיון בהם "אבניבי" של יזהר כהן, הורה של אבי טולדנו וחי של עפרה חזה. הוא ביים גם את הכוריאוגרפיה לשיר "לעולם בעקבות השמש" שביצעה שרי.

הוא יצר כוריאוגרפיות לסרטים בהם שלאגר שכתב אסי דיין ובו הופיעו הגשש החיוור, צביקה פיק ועופרה חזה ופנטסיה על נושא רומנטי של חנוך לוין בשנת 1977.

עבד והפיק קטעי תנועה וריקוד למחזות זמר, מופעי בידור והצגות תיאטרון רבות בתיאטרון הבימה, הקאמרי, החאן, ותיאטרון באר שבע. בין הצגות אלו יוסף וכתונת הפסים המשגעת. מנהל מטכני ומפיק של להקת המחול הייצוגית "שלום" בהנהלתו של הכוריאוגרף גברי לוי.

הוא מורה למחול בסגנון ג'אז למעלה מ־35 שנה ועבד מאז בקבוצות מחול שונות בהם להקת "ותיקי צוותא יזרעאל" ועוד.

## חיים אישיים
רוזמרין נשוי לדינה ואב לבת. מתגורר בפתח תקווה.

## קישורים חיצוניים

* שלמה רוזמרין באתר ארכיון הבימה
* שלמה רוזמרין באתר ספר הקולנוע הישראלי

## הערות שוליים

קטגוריה:רקדני להקת המחול בת שבע
קטגוריה:רקדנים ישראלים
קטגוריה:ישראלים שנולדו ב-1951
Metallic Attack: The Ultimate Tribute

***Metallic Attack: The Ultimate Tribute*** (מאנגלית: "**התקפה מטאלית: המחווה האולטימטיבית**") הוא אלבום מחווה מאת אמנים שונים לחמשת אלבומי האולפן הראשונים של להקת הת'ראש מטאל מטאליקה, אשר יצא לאור ב-3 באוגוסט 2004. גרסת הכיסוי של להקת ההבי מטאל מוטורהד לשיר "Whiplash" המופיעה באלבום זכתה בפרס גראמי עבור ביצוע המטאל הטוב ביותר לשנת 2005.

## רשימת השמעה

## הערות שוליים

## קישורים חיצוניים

קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי מטאל
קטגוריה:אלבומי ת'ראש מטאל
אלכסנדר ליטווק

**אלכסנדר ליטווק**  (ברוסית: **Александр Григорьевич Литвак**; נולד ב-17 בנובמבר 1940, מוסקבה) הוא פיזיקאי רוסי ממוצא יהודי. הוא מתמחה בתחום חקר פלסמה. ליטווק בעל מדד הירש 31.
## קורות חיים
אלכסנדר ליטווק נולד בשנת 1940 במוסקבה למשפחה יהודית. בהמשך המשפחה עברה לגורקי בה אלכסנדר למד בבית ספר.

לאחר סיום בית ספר אלכסנדר ליטווק למד באוניברסיטת גורקי אותה סיים בשנת 1962 עם התמחות ברדיופיזיקה. הוא המשיך ללימודי תואר שלישי אותם סיים בשנת 1967.

לאחר קבלת התואר, עבד במכון לחקר רדיופיזיקה. בשנת 1977 הוא סיים עבודת פוסט-דוקטורט. באותה שנה בעיר הוקם מכון לפיזיקה שימושית של אקדמיה למדעים של ברית המועצות וליטווק החל לנהל מעבדה במכון החדש.

ליטווק התקדם ובשנים 2003–2015 היה מנהל מכון לפיזיקה שימושית ומשנת 2015 מכהן כראש מדעי.

במקביל לעבודה במכון, לימד באוניברסיטה. החל משנת 1978 הוא כיהן בדרגת פרופסור. בשנת 1991 הוא מונה לדקאן הפקולטה וכיהן בתפקיד זה עד לשנת 2006.

בשנת 2006, התקבל כחבר בפועל באקדמיה רוסית למדעים.

אלכסנדר ליטווק מומחה בתחומים שונים של חקר פלסמה. בין היתר הוא חקר התפשטות גלים בפלסמה, חימום פלסמה בעזרת גלים אלקטרו-מגנטיים וייצור מקורות גלים קצרים בעלי הספק גבוה.

ליטווק הדריך כ-20 עבודות תואר שלישי ופוסט-דוקטורט.

על פעילותו המדעית בשנת 1987 הוענק לו פרס ברית המועצות. בהמשך הוא קיבל פרסים ועיטורים נוספים.
ב-2015 היה מנהל מכון לפיזיקה שימושית ומשנת 2015 מכהן כראש מדעי.

## קישורים חיצוניים

* ביוגרפיה 

קטגוריה:פיזיקאים יהודים
קטגוריה:פיזיקאים רוסים
קטגוריה:יהודים חברי האקדמיה הרוסית למדעים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1940
אלכסנדר סרגייב

**אלכסנדר סרגייב**  (ברוסית: **Александр Михайлович Сергеев**; נולד ב-2 באוגוסט 1955, בוטורלינו, מחוז ניז'ני נובגורוד) הוא פיזיקאי רוסי. הוא מתמחה בתחום חקר פלסמה. בשנים 2017-2022 סרגייב כיהן כנשיא של האקדמיה הרוסית למדעים.
## קורות חיים
אלכסנדר סרגייב נולד בשנת 1955 ביישוב בוטורלינו שבמחוז ניז'ני נובגורוד. אביו היה עובד פרקליטות.

לאחר סיום בית ספר אלכסנדר סרגייב למד באוניברסיטת גורקי אותה סיים בשנת 1977 עם התמחות ברדיופיזיקה. 

סרגייב החל לעבוד במכון לפיזיקה שימושית של אקדמיה למדעים של ברית המועצות. בשנת 1982 הוא סיים לימודי תואר שלישי. בשנת 1991 סרגייב מונה למנהל מעבדה לתופעות מהירות במיוחד. בשנת 2000 הוא סיים עבודת פוסט-דוקטורט.

בשנת 2001 מונה לסגן מנהל המכון ובשנת 2015 מונה למנהל המכון. במהלך כהונתו המכון התרחב וסופחו אליו מוסדות מחקר אחרים שהיו בניז'ני נובגורוד.

בשנת 2003 נבחר לחבר בהתכתבות של האקדמיה הרוסית למדעים. בשנת 2013 סרגייב התנגד לרפורמה של אקדמיה שמתגבשת והיה בין דורשי שינויים ברפורמה. בשנת 2016 סרגייב התקבל כחבר בפועל באקדמיה הרוסית ובשנת 2017 נבחר לנשיא האקדמיה ל-5 שנים. בשנת 2022 זמן קצר לפני הבחירות החדשות הוא הוריד את מעמדותו בגלל לחץ מצד השלטונות.

החל משנת 2022 סרגייב מכהן כמנהל מרכז לאומי למתמטיקה ופיזיקה בעיר סארוב.

במקביל לעבודה במכון, לימד באוניברסיטה, החל משנת 1991 הוא כיהן בדרגת פרופסור. סרגייב היה מדריך של 19 עבודות תואר שלישי ו-7 עבודות פוסט-דוקטורט.

אלכסנדר סרגייב מומחה בתחומים שונים של חקר פלסמה ולייזרים. ביחד עם יפים חזנוב הוא היה שותף לפרויקט בניית לייזר בעל ההספק הגדול בעולם. הפרויקט אושר אך בסופו של דבר לא מומש.

על פעילותו המדעית בשנת 1999 הוענק לסרגייב פרס ברית המועצות. בהמשך הוא קיבל פרסים ועיטורים נוספים.

## קישורים חיצוניים

* ביוגרפיה 

## הערות שוליים

קטגוריה:פיזיקאים רוסים
קטגוריה:חברי האקדמיה הרוסית למדעים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1955
16 (אלבום)

**16** הוא אלבום הבכורה של המוזיקאי והראפר הישראלי רון חיון, שיצא לאור ב-30 ביוני 2024.

מילות השירים נכתבו על ידי חיון, וההפקה נוהלה על ידי יובל ניאזוב, המוכר כדודא ממבוא הדודאים. האלבום כולל את הלהיטים "דיסטנס", "באלגן", "מינוס חייל", ו"הילה" המארח את ליעד מאיר. אורחים נוספים הם דודא, זיו שביט ומנהלו האישי של חיון, שגיא דהן מתארח בשיר האחרון באלבום.

## רשימת רצועות

## קישורים חיצוניים

* 16, לשמיעה באתר יוטיוב
* 16, לשמיעה בשירות המוזיקה Spotify
* 16, מילים ופרשונים באתר Genius

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי היפ הופ ישראליים
וניאמין לויץ'

**וניאמין לויץ**' (ברוסית: **Вениамин Григорьевич Левич**; 30 במרץ 1917 – 19 בינואר 1987) היה פיזיקאי סובייטי-אמריקאי ממוצא יהודי. הוא היה מומחה באלקטרוכימיה והידרודינמיקה.

## קורות חיים
וניאמין לויץ' נולד בשנת 1917 בחרקיב (אז בתחומי האימפריה הרוסית כיום באוקראינה) למשפחה יהודית.

בשנת 1937 סיים לויץ' את לימודיו באוניברסיטת חרקוב. בהמשך הוא עבר למוסקבה בה סיים לימודי תואר שלישי. בשנת 1940 לויץ' התחיל לעבוד במכון לכימיה פיזיקלית של אקדמיה למדעים של ברית המועצות.

בהמלצת אלכסנדר פרומקין, איגור קורצ'טוב שיתף את לויץ' בפעילות ליצירת פצצה גרעינית.

בשנת 1955 מונה לויץ' לראש קתדרה באוניברסיטה הלאומית למחקר גרעיני. במקביל משנת 1957 הוא היה מנהל מחלקה במכון לאלקטרוכימיה של האקדמיה.

בשנת 1958 נבחר לויץ' כחבר בהתכתבות באקדמיה למדעים של ברית המועצות.

בהמלצת מסטיסלב קלדיש באוניברסיטת מוסקבה נפתחה קתדרה למכניקה כימית ולויץ' מונה למנהל הקתדרה החדשה.

בשנת 1972 ביקש לויץ' מהשלטונות אישור לעזוב את ברית המועצות ולעלות לישראל. הוא קיבל סירוב שנומק על ידי כך שהוא בעל ידע רגיש בתחום גרעין ופוטר מעבודה. לויץ' הצטרף לתנועת הדיסידנטים וארגן סמינר למדענים שפוטרו מעבודתם בעקבות בקשה לעזוב את ברית המועצות. בשנת 1978 לפי בקשה אישית של אדוארד קנדי לויץ' קיבל אישור לעזוב את גבולות המדינה.

בשנת 1978 הגיע לויץ' לישראל ונקלט באוניברסיטת תל אביב. בשנת 1979 הוא קיבל הזמנה מאוניברסיטת ניו יורק. באוניברסיטה זה הוא כיהן כפרופסור והקים מכון להידרודינמיקה.

לויץ' נפטר בשנת 1987 בניו ג'רזי, ארצות הברית.

## קישורים חיצוניים
* ביוגרפיה 
* ביוגרפיה 

קטגוריה:פיזיקאים רוסים
קטגוריה:פיזיקאים יהודים
קטגוריה:פיזיקאים אמריקאים
קטגוריה:יהודים חברי האקדמיה הרוסית למדעים
קטגוריה:סגל אוניברסיטת מוסקבה
קטגוריה:עולים בשנות ה-1970
קטגוריה:סגל אוניברסיטת תל אביב: פיזיקה ואסטרונומיה
קטגוריה:ישראלים שנולדו ב-1917
קטגוריה:ישראלים שנפטרו ב-1987
קטגוריה:אלקטרוכימאים
הגביע הרוסי בכדורגל 2024/2025

**[[הגביע הרוסי בכדורגל]] 2024/2025** (ברוסית: **Кубок России по футболу 2024/2025**) הוא תחרות עבור מועדוני כדורגל רוסים בניהול התאחדות הכדורגל הרוסית. זהו טורניר כדורגל, שמשוחק בשיטת נוק-אאוט, בניהול התאחדות הכדורגל הרוסית.

למחזיקת הגביע תהיה הזכות להתמודד מול אלופת רוסיה 2024/2025 (במקרה של דאבל, זו תהיה סגנית האלופה) במשחק הסופר קאפ הרוסי.

טורניר הכדורגל מתקיים על פי שיטת הנוקאאוט, החל משלב 1/256 (מסלול האזורים). זו עונה שלישית ברציפות, שהגביע כולל את "מסלול ליגת העל" ואת "נתיב האזורים", כאשר גם קבוצות המודחות מ"מסלול ליגת העל" מגיעות לשלב הפלייאוף. המנצחות בגמר של שני המסלולים נפגשים במשחק הגמר הגדול.

נותנת החסות הראשית של הטורניר היא חברת ההימורים Fonbet, שחתומה על הסכם חסות מאז עונת 2022/2023.
## ייצוג מועדונים לפי ליגה
*ליגת העל (RPL): 16 מועדונים;
*הליגה הראשונה (PL): 18 מועדונים (קבוצות בת אינן משתתפות);
*ליגה A של הליגה השנייה: 42 מועדונים (ללא קבוצות בת);
*ליגה B של הליגה השנייה: 18 מועדונים (ללא קבוצות בת);
;קבוצות חובבניות:
* 13 מועדונים
סך הכל – 107 מועדונים.

## תאריכי השלבים
תאריכי המשחקים:

## משחק הגמר

משחק גמר הגביע ייערך ב-1 ביוני 2025 בלוז'ניקי שבמוסקבה.

## קישורים חיצוניים
* הגביע הרוסי בכדורגל, *premierliga.ru.*

## הערות שוליים

קטגוריה:הגביע הרוסי בכדורגל
קטגוריה:2025 ברוסיה
קטגוריה:2024 ברוסיה
קטגוריה:תחרויות כדורגל ב-2025
גביע ה-NBA 2024

**גביע ה-NBA 2024** (באנגלית: **2024 NBA Cup**), שנקרא מטעמי חסות מסחרית **גביע ה-NBA של [[אמירטס]]** (באנגלית: **Emirates NBA Cup**) הוא טורניר גביע ה-NBA השני, שנערך בין 12 בנובמבר ל-17 בדצמבר 2024. הטורניר, שנקרא לראשונה בשם זה, נערך באמצע עונת , בהשתתפות כל 30 קבוצות הליגה.

## פורמט
הטורניר יתקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת . בשלב הבתים, שייערך בין 12 בנובמבר ל-3 בדצמבר, כל קבוצה תשחק משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ובאותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר.

שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שישוחק בטי מובייל ארנה בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.

## תוצאות
### שלב הבתים
#### [[האזור המזרחי (NBA)|האזור המזרחי]]
##### בית A

##### בית B

##### בית C

#### [[האזור המערבי (NBA)|האזור המערבי]]
##### בית A

##### בית B

##### בית C

#### דירוג הקבוצות במקום השני

##### האזור המזרחי

##### האזור המערבי

### שלב הנוקאאוט
#### קבוצות שהעפילו

#### תוצאות המשחקים
##### רבע הגמר

##### חצי הגמר

##### גמר

## פרסים
***MVP של הטורניר** - יאניס אדטוקומבו, מילווקי באקס

## קישורים חיצוניים

*Emirates NBA Cup: Rules, format and how it works, באתר ה-NBA 

## הערות שוליים

קטגוריה:NBA
קטגוריה:2024 בארצות הברית
קטגוריה:2024 בספורט
קטגוריה:תחרויות כדורסל ב-2024
קטגוריה:תחרויות כדורסל בארצות הברית
קטגוריה:לאס וגאס: ספורט
גבריאל טואל

**גבריאל טואל** (בצרפתית: **Gabriel Tual**; נולד ב-9 באפריל 1998) הוא אתלט צרפתי, אלוף אירופה (רומא 2024) ובעל התוצאה השישית בטיבה בכל הזמנים בריצת 800 מטר.

## ביוגרפיה
### 2021
באולימפיאדת טוקיו שנערכה ב-4 באוגוסט 2021 הוא סיים במקום שביעי בריצת 800 מטר בתוצאה של 1:46.03 דקות. בשלב חצי הגמר הוא קבע תוצאה של 1:44.28 דקות.

### 2022
באליפות העולם שנערכה ביוג'ין, אורגון ארצות הברית ב-23 ביולי 2022 הוא סיים במקום שישי בריצת 800 מטר בתוצאה של 1:45.49 דקות.

### 2023
באליפות העולם שנערכה בבודפשט, הונגריה באוגוסט 2023 הוא סיים במקום 18 בריצת 800 מטר בתוצאה של 1:44.83 דקות.

### 2024
#### אלוף אירופה
באליפות אירופה שנערכה ברומא, איטליה ב-9 ביוני 2024 הוא זכה במדלייתז הב בריצת 800 מטר בתוצאה של 1:44.87 דקות, לפני מוחמד אטווי מספרד (1:45.20 דקות) וקטלין טקוצ'אנו מאיטליה (1:45.40 דקות) ובכך היה לצרפתי הראשון שזכה במדליית זהב בריצה זו. חודש לאחר מכן, במסגרת ליגת היהלום שנערכה בפריז ב-7 ביולי הוא קבע בריצת 800 מטר שיא לאומי חדש של 1:41.61 דקות, אחרי ג'מאל סג'אתי מאלג'יריה (1:41.56 דקות) ועמנואל ואניוני מקניה (1:41.58 דקות) ואת התוצאה החמישית בטיבה בכל הזמנים באותה העת.

באולימפיאדת פריז סיים במקום שישי בריצת 800 מטר בתוצאה של 1:42.14 דקות.

## שיאים אישיים
### אצטדיון
* ריצת 800 מטר: 1:41.61 דקות (2022), **שיא צרפת**

## קישורים חיצוניים

קטגוריה:אתלטים צרפתים
קטגוריה:רצי 800 מטר
קטגוריה:אלופי אירופה באתלטיקה
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:צרפתים שנולדו ב-1998
קמקטוליקי

ה**קמקטוליקי** (בלטינית: **Camactulici**) היה שבט גאלי ששכן סביב טולון המודרנית בתקופת הברזל.

## שם
ה-Camactulici מתועדים אך ורק על ידי פליניוס הזקן בשם Camactulicorum במאה ה-1 לספירה. 

## גאוגרפיה
פליניוס מתאר את הטריטוריה של הקמקטוליקי כממוקמת ליד Citharista  ושבט הסואלטרי. נראה שהם חיו באזור טולון המודרנית, הטריטוריה שלהם מקבילה ל-Pagus Tolonensis (המאוחר יותר) של ראשית ימי הביניים ולדיוקסה של טולון. 

על פי ההיסטוריון גאי בארוול , הם היו חלק מהקונפדרציה הסלובית.

## לקריאה נוספת
* 

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
Blue (שיר של בילי אייליש)

"**Blue**" (בעברית: "**כְּחוֹל**") הוא שיר של הזמרת-יוצרת האמריקאית בילי אייליש, הנחשב לרצועה החותמת את אלבום האולפן השלישי שלה, *[[Hit Me Hard and Soft]]* (2024). הוא פורסם ב-17 במאי 2024. את השיר כתבה אייליש ביחד עם אחיה פיניאס או'קונל שהיה למפיק המוזיקלי שלו.

אף על פי שלא פורסם כסינגל, זכה "Blue" להצלחה בין-לאומית. הוא דורג בעשיריות הפותחות בערב הסעודית, צ'כיה, והמזרח התיכון וצפון אפריקה. בקנדה, זכה להצלחה רבה כאשר דורג במקום העשרים-ושלושה בקנדה הוט 100, וקיבל את תואר הזהב על ידי איגוד תעשיית ההקלטות הקנדי.
## רקע וכתיבה
השיר מתייחס לשני שירים שכתבה בילי אייליש בעבר, "True Blue" ו-"Born Blue". "True Blue" היה אחד השירים הראשונים שהיא ופיניאס כתבו אי-פעם, אחרי "Ocean Eyes", אותו ביצעה יחד עם השיר הזה בכמה מהופעותיה המוקדמות. בפברואר 2022, השיר דלף לרשת והפך ויראלי בטיקטוק, מה שהוביל את אייליש לחבר אותו מחדש כשהבינה שהיא רוצה להשלים אותו ולהוציא גרסה סופית.

"Born Blue" היה שיר שהם התחילו לכתוב עבור  (2021). כמו כן, הם כללו אותו בגרסה מוקדמת של רשימת הרצועות, אך כתבו מספר שורות נוספות ומעולם לא סיימו את המלאכה. לבסוף, הם החליטו לשכתב ולשלב את שני השירים כדי לשקף את ההרגשה שלהם בזמן כתיבת האלבום הזה והעניקו לו שם חדש "Blue".

## הצלחה מסחרית
אף על פי שלא פורסם כסינגל, זכה "Blue" להצלחה בין-לאומית. הוא דורג במקום העשרים-וחמישה במצעד הבילבורד הוט 100, וכן במקום העשרים-ושלושה בקנדה הוט 100. בערב הסעודית, צ'כיה והמזרח התיכון וצפון אפריקה דורג בעשיריות הפותחות. בבילבורד גלובל 200 דורג בעשרים העליונים, ובמקום העשירי במצעד שירי הרוק & האלטרנטיביים של בילבורד.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-142 מיליון השמעות.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי זהב בקנדה
יחסי ארגנטינה – הרשות הפלסטינית

**יחסי ארגנטינה – הרשות הפלסטינית** הם היחסים הבילטרליים בין ארגנטינה לרשות הפלסטינית שקיימים מאז שנת 1982. ישנה קהילה פלסטינית קטנה בארגנטינה, כחלק מהקהילה הערבית הגדולה יותר. ב-6 בדצמבר 2010, הכירה ממשלת ארגנטינה רשמית במדינת פלסטין כ"חופשית ועצמאית", "בתוך הגבולות הקיימים בשנת 1967". שגרירות ארגנטינה ברשות הפלסטינית נפתחה ב-15 בנובמבר 1999.
ממוזער|שגרירות הרשות הפלסטינית בבואנוס איירס

## היסטוריה
בשנת 1947 נמנעה ארגנטינה בהצבעה על תוכנית החלוקה של האו"ם. בדצמבר 1976 תמך שגריר ארגנטינה באו"ם קרלוס אורטיז דה רוזס בשתי החלטות: אחת שגינתה את מדיניות הכיבוש הישראלית בשטחים, והשנייה הכירה באש"ף כ"שחקן חיוני למימוש הסכם הוגן ועמיד באזור".

בשנת 1982 גינתה ארגנטינה את התוקפנות הישראלית במלחמת לבנון הראשונה ואת טבח סברה ושתילה. במקביל, המדינות הערביות הביעו תמיכה דיפלומטית בארגנטינה בתביעתה על איי מלווינס.

בשנת 1995 העניקה ארגנטינה הכרה לרשות הפלסטינית.

בשנת 2008 פתחה ארגנטינה נציגות דיפלומטית ברמאללה. בשנת 2011 הצביעה ארגנטינה בעד הצטרפות הרשות הפלסטינית לאונסק"ו כחברה מלאה, ובפני העצרת הכללית של האו"ם, כריסטינה פרננדס דה קירשנר ביקשה לאשר את הרשות הפלסטינית כחברה מלאה באו"ם.

במאי 2024 הצביעה ממשלתו של הנשיא חאבייר מיליי נגד ההכרה במדינה פלסטינית באו"ם. ההצבעה תאמה את השינוי הפרו-ישראלי של המדינה במדיניות החוץ שלה.

ביולי 2024 הכריזה ארגנטינה על חמאס כארגון טרור והורתה על הקפאת נכסיו הפיננסיים. ההכרזה נעשתה על ידי משרדו של הנשיא חאבייר מיליי, שהזכיר בנימוקיו את הטבח שביצע הארגון ב-7 באוקטובר ואת קשריו ההדוקים עם איראן, אשר מואשמת בפיגוע בבניין הקהילה היהודית ובפיגוע בשגרירות ישראל.

## הערות שוליים

קטגוריה:ערכים ללא קטגוריות פיזיות - יחסי חוץ
FAM161A

**FAM161A** הוא גן אשר מוטציות שונות בו גורמות למחלות ניוון הרשתית רטיניטיס פיגמנטוזה (RP), ו.

## אפידמיולוגיה
מוטציות בגן הן הגורם השכיח ביותר לרטיניטיס פיגמנטוזה אוטוזומלית רצסיבית באוכלוסייה הישראלית-יהודית. במחקר אופיין ספקטרום של פנוטיפים הקשורים ל-FAM161A כמו גם מאפיינים קליניים אופייניים. נסקרו 114 חולי RP דו-אלליים הנושאים את הגן המוטציוני.

## ביטוי קליני
התסמין הראשוני השכיח ביותר הוא עיוורון לילה. חדות הראייה המתוקנת בצורה הטובה ביותר נשמרה במידה רבה במהלך שלושת העשורים הראשונים לחיים והידרדרה קשות במהלך העשורים ה-4-5. אצל מרבית החולים נושאי המוטציה בגן, קוצר ראייה בינוני-גבוה. שדות הראייה מצומצמים באופן משמעותי.

## אבחון
טכניקה לגילוי מוטציות בגן FAM161A מסוג "מיפוי הומוזיגוטי" (Homozygosity Mapping) חשפה בשנת 2011 שלוש מוטציות : (p.Thr452SerfsX3 ,p. Arg596X ,p. Arg523X) בהן הוחלפה אבן הבניין ציטוזין בתימין.

## קישורים חיצוניים
* 
* 

## הערות שוליים

קטגוריה:גנטיקה
My Oh My (שיר של אווה מקס)

"**My Oh My**" הוא סינגל, שהוקלט על ידי הזמרת-יוצרת האמריקאית אווה מקס. השיר יצא לאור ב-4 באפריל 2024, על ידי חברת התקליטים אטלנטיק רקורדס, כסינגל שלא מתוך אלבום.

## רקע והכרזה
ב-19 במרץ 2024, מקס פרסמה קטע של "My Oh My" ברשתות החברתיות שלה וציינה שזוהי תחילתו של עידן חדש. לאחר מכן היא הכריזה על גרפיקת העטיפה ותאריך היציאה של השיר ב-26 במרץ. ב-28 במרץ, השיר הוצג בעמוד האינסטגרם שפרסמה רשת MLB כדי לקדם את הסיקור שלהם בעונת 2024 של ליגת הבייסבול. "My Oh My" שוחרר להורדה דיגיטלית וסטרימינג ב-4 באפריל. הוא נכתב על ידי מקס, ג'יי באך, סם מרטין והמפיק שלו אינברנס. שיר דאנס-פופ ואלקטרופופ, הוא משתמש במנגינה המכונה הריף הערבי בפזמון שלו.

## וידאו קליפ
וידאו הקליפ של "My Oh My" יצא לצד השיר. הוא בוים על ידי האנטר מורנו ובכוריאוגרפיה מאט סטפנינה. הוא כולל את מקס וקבוצת רקדנים שמבצעים כוריאוגרפיה במחסן. בהמשך הסרטון, היא מוקפת בקבוצת פפראצי שמצלמת אותה, ואחריה סצנה שבה היא רוקדת בחופשיות על שולחן בבר.

## קרדיטים
כל הקרדיטים שלהלן לקוחים מטיידל.
* אמנדה אווה קוצי – שירה, כותבת שירים
* צ'ארלס נלסן – כותב שירים, מפיק
* ג'ונתן באך – כותב שירים
* סאם מרטין – כותב שירים
* ג'יאן סטון – מפיק ווקאלי
* ברייס בורדון – מהנדס
* כריס גרינגר – מאסטר
* ג'ון האנס – מערבל סוחף
* סרבן גניאה – מיקסר

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים עם נושאים פמיניסטיים
קטגוריה:סינגלים בהוצאת אטלנטיק רקורדס
טוטיטו

**טוטיטו** (באנגלית: **TuTiTu**) היא סדרת אינטרנט ישראלית לילדים בהנפשה ממוחשבת, שנוצרה על ידי חברת ההנפשה טוויסט אנימציה בע"מ (Twist Animation) ושודרה ביוטיוב בשנת 2010 (כאשר בישראל החל מ-11 במרץ 2014) ובישראל בערוץ לולי בדיבוב שונה בשנת 2012. הסדרה היא בת 11 עונות ו-138 פרקים באורך 3 דקות.

חברת ההפצה bulbKIDZ רכשה ב-2021 את זכויות ההפצה הבינלאומיות של הסדרה ושל סדרת הבת NuNi.

## עלילה
הסדרה עוקבת אחר רחפת אדומה בשם טוטיטו, אשר בכל פרק בונה צעצוע אחר ומלמדת את הצופים עליו.

## מחלוקת משפטית
ב-2013 הגיש דותן ישראל תביעה כנגד טוויסט אנימציה בע"מ והבעלים יוסי דהן וטלמון גמליאל על כך שלא ניתן לו קרדיט על היצירות שהלחין ועיבד עבור הסדרה. ב-2017 ניתן פסק דין אשר חייב את יוצרי הסדרה בתשלום של 800 אלף ש"ח לישראל בגין הפרה זו. ערעור לבית המשפט העליון התקבל חלקית וסכום הפיצוי נקבע ל-300,000 ש"ח.

## קישורים חיצוניים
* 
* 
* 
*סרטונים של טוטיטו בגרסת דיבוב בעברית

## הערות שוליים

קטגוריה:סדרות טלוויזיה לילדים
קטגוריה:סדרות טלוויזיה ישראליות שעלו לשידור בשנת 2010
קטגוריה:סדרות הנפשה ישראליות
קטגוריה:ערוץ לולי: סדרות
קטגוריה:סדרות ערוץ הופ!
קטגוריה:סדרות טלוויזיה ישראליות לילדים
הצבא הספרדי

**הצבא הספרדי** (בספרדית: **Ejército de Tierra**) הוא הזרוע היבשתית של הכוחות המזוינים של ספרד. זהו אחד מצבאות הפעילים הוותיקים בעולם, שנוסד במאה ה-15. המשימה העיקרית של הצבא הספרדי היא להגן על ספרד מפני איומים חיצוניים. הצבא גם משתתף במבצעי שמירת שלום ברחבי העולם ולוקח חלק במאבק בטרור. בנוסף, הצבא מסייע לרשויות האזרחיות במצבי חירום, כגון אסונות טבע. מטהו נמצא בפלאסיו דה בונוויסטה במדריד.

הצבא הספרדי הוקם במאה ה-15, בתקופת שלטונו של המלך פרננדו הקתולי. הוא נוצר על ידי איחוד מספר מיליציות מקומיות והפך במהרה לאחד הצבאות החזקים באירופה. 

במאה ה-16 וה-17, הצבא הספרדי מילא תפקיד מרכזי בכיבוש אמריקה ובשמירה על האימפריה הספרדית. הוא היה מעורב גם במספר מלחמות באירופה, כגון מלחמת השמונים שנה ומלחמת הירושה הספרדית. 

במאה ה-18, הצבא הספרדי נחלש בהדרגה והפסיד מספר מלחמות חשובות. במאה ה-19, הוא היה מעורב במלחמות הקרליסטיות ובמלחמת העצמאות הקובנית. 

המאה ה-20 הייתה תקופה של שינויים גדולים עבור הצבא הספרדי. הוא השתתף במלחמת האזרחים הספרדית ובמלחמת העולם השנייה. לאחר המלחמה, הצבא עבר מודרניזציה והצטרף לנאט"ו בשנת 1982. 

במאה ה-21, הצבא הספרדי השתתף במספר משימות בינלאומיות, כולל משימות שמירת שלום בבלקן, באפגניסטן ובלבנון. הוא גם היה מעורב במאבק בטרור ובטיפול באסונות טבע.

## גלריה

קובץ:Chacón, Camp Arena, 2008.jpg
קובץ:Chacon herat spanish army.jpg
קובץ:Approach to the bridge near Forward Operating Base (FOB) Bala Murghabp.jpg
קובץ:Cougar Afghanistan.JPG
קובץ:Herat2.jpg
קובץ:Spanish RG-31 Nyala in Afghanistan-2010.jpg
קובץ:BRIPAC in Afghanistan 121569.jpg


## הערות שוליים

## קישורים חיצוניים

קטגוריה:ספרד: צבא וביטחון
קטגוריה:צבאות מודרניים
נחל פקיעין

**נחל פקיעין** הוא אחד מיובליו הגדולים של נחל כזיב בגליל העליון. אורכו כ-14 קילומטרים.

## גאוגרפיה
נחל פקיעין מתחיל בגובה של כ-900 מטרים מעל פני הים, באזור בית ג'אן, הנחל זורם צפונה ועובר בפקיעין החדשה, עמק פקיעין, אגם מונפורט ומסתיים צפונית למעלות תרשיחא בחיבור עם נחל כזיב בגובה 400 מטר מעל פני הים.

## נקודות ציון בנחל
* עין אסל (עין אל סהלה) - מעיין המלא בעיקר בחורף
* חורבת אסל
* מערת פקיעין
* קבר אבא אושעיא איש טיריא
* חורבת גיס
* מצד קרחה
* עין יורקת - מעיין הנמצא באחד מיובליו הקטנים של נחל פקיעין

## הערות שוליים

קטגוריה:הגליל העליון: נחלים
100 קילומטר

"**100 קילומטר**" הוא שיר שהוקלט על ידי הזמרת הישראלית עדן בן זקן. הוא יצא לאור ב-2 ביולי 2024 בהוצאת חברות התקליטים שרית הפקות והליקון ארומה מיוזיק.

באותו היום בו יצא "100 קילומטר" הוציאה בן זקן גם את "מסיבת הרווקות".

## רקע והכרזה
את השיר כתב והלחין רותם חן להפקה מוזיקלית של משה בן אברהם ואופק יקותיאל שעבדו עם עדן בן זקן על אלבומה דם שלי (2024). "100 קילומטר" הוא בלדת פופ מזרחי העוסקת באהבה נכזבת למרחקים, בדומה לשמו של השיר. בן זקן משתמשת במוטיבים של בכי במטרה להביע את תחושותיה.

לפני יציאתו של השיר, הודיעה בן זקן שבכוונתה להוציא שני שירים חדשים, אחד שקט ואחד קצבי. במצעדים זכה להצלחה "100 קילומטר", כאשר דורג במקום השביעי במדיה פורסט עם 109 השמעות בסך הכול בשבוע יציאתו. השני מביניהם, "מסיבת הרווקות" לא זכה להצלחה ולא דורג במצעד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שהופקו על ידי אופק יקותיאל
קטגוריה:שירים שהופקו על ידי משה בן אברהם
קטגוריה:שירים על בכי
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
תיאטרון גושן

תיאטרון גושן הוא תיאטרון רפרטוארי בישראל, חבר בעמותת התיאטרון א.ל.ה ובעמותת אסיטז'.

## היסטוריה
התיאטרון הוקם בשנת 1989 בידי השחקן יואב שמר ואשתו אביגיל שמר-אהרון שעבדה במתנ"ס כרכזת תרבות לגיל הרך ועסקה בתחום החינוך.

הצגת התיאטרון הראשונה עלתה בשנת 1989 והייתה עיבוד לספר המפוזר מכפר אז"ר. הזוג העלה הצגה נוספת בשנת 1990: הדודה שלי מרחוב הנביאים שכתב יורם טהרלב. בשנים אלו נחתם שיתוף פעולה עם סל תרבות ארצי ומאז מוצגות ההצגות למתנ"סים ובתי ספר.

בעקבות העלייה הרוסית של שנות ה-90, עבדו בתיאטרון על הצגה שעסקה בקשיי העולים אך היא לא עלתה בעקבות פרוץ מלחמת המפרץ. יואב עבר אז לתפקיד מנהל התיאטרון.

בשנת 1996 הפיקו הצגה משירי נעמי שמר שהייתה להצלחה גדולה ואחריה גדל מבנה התיאטרון, גויסו אנשי מקצוע בהם שחקני תיאטרון, מעצבי תלבושות ומעצבי תפאורה.

ב-2003 הקימו את להקת המחול "אריסטו קלאסי".

## הפקות
הצגות התיאטרון מתמקדות בקהל צעיר ומוצגות בו הצגות לילדים ונוער.

מופעי התיאטרון נכללים במסגרת סל תרבות ארצי, וצופים בו במסגרת תוכניות מנויים, מתנ"סים, ועדי עובדים וכו'.

בין הצגות עלו ישנן כ-20 הצגות המועלות באופן קבוע בהן הלב, "נעל הזכוכית", בן המלך והעני, חנה'לה ושמלת השבת (בשיתוף התיאטרון הארצי) ונער העפיפונים. הצגות התיאטרון נכתבות בידי יוצרים ובמאים מובילים בהם יורם טהרלב, שלומית כהן-אסיף, וירון כפכפי.

הצגת התיאטרון "הילד עם הנקודות" שהופקה בשיתוף התיאטרון הארצי לילדים ולנוער ומבוססת על סיפורו האמיתי של נער בעל מחלת עור נדירה זכה להצלחה.

המחזמר "אני ירושלמי" המבוססת על הסרט בעל אותו השם וזכרונות ילדותו של יהורם גאון מציג מחזה מקורי שכתב ירון כפכפי שגם מנהל אותה מוזיקלית ומציג את סיפור ילדותו של גאון בשילוב שיריו.

מלבד המופעים, מועלים בו כיתות אומן והצגות יחיד בהן "שחקן זה לא מקצוע" עם נתן דטנר, "כל הדברים הטובים" עם דביר בנדק ו"איך זה שכוכב אחד מעז" עם ירון כפכפי.

## קישורים חיצוניים

* 

## הערות שוליים

תיאטרון גושן
קטגוריה:תיאטרון ילדים ונוער
טראפיק (להקה אסטונית)

ממוזער|סילבר לאס, סולן הלהקה
**טראפיק** (באסטונית: **Traffic**) היא להקה אסטונית מטאלין.

## קריירה מוזיקלית
טראפיק השתתפה שש פעמים בקדמים האסטונים לתחרות הזמר של האירוויזיון. הפעם הראשונה אירעה בשנת 2008, דרך תחרות הקדם *Eurolaul*. שירה לתחרות היה "It's Never Too Late" בהשתתפות לואיזה ורק. יחד הם סיימו במקום השמיני. שנה לאחר מכן, כשפורמט הקדם עבר ל-*Eesti Laul*, נמנתה טראפיק בין מצבת המשתתפים עם השיר "See päev". הוא הגיע למקום השני, אחרי "Randajad" של אורבן סימפוני.

טראפיק שבה לתחרות בשנת 2012 עם השיר "NASA". היא צלחה את שלב חצי הגמר, אולם דורגה במקום האחרון בשלב הגמר. שירה עבור *Eesti Laul 2014* היה "Für Elise", שהגיע למקום השלישי בערב הגמר. לאחר התחרות הפך ללהיט באסטוניה, וצבר למעלה מ-3 מיליון צפיות ביוטיוב.

לאחר הפסקה ארוכה למדי נחשף כי טראפיק עתידה להשתתף ב-*Eesti Laul 2020* עם השיר "Üks kord veel", שהגיע למקום החמישי בגמר. הוא הפך ללהיט, והוכתר לאחד השירים המצליחים ביותר באסטוניה בשנת 2020. שירה לתחרות של 2022 היה "Kaua veel", שכשל להעפיל לחצי הגמר משלב רבע הגמר. זו הייתה הפעם הראשונה בה הלהקה לא הופיעה בגמר. בנובמבר 2023 הוכרזה כאחת המשתתפים בקדם של 2024, עם השיר "Wunderbar". היא כשלבה בניסיון להעפיל לגמר.

## דיסקוגרפיה
### אלבומי אולפן
* 2007: *Traffic*
* 2008: *2*
* 2012: *Siirius*

## קישורים חיצוניים

## הערות שוליים

קטגוריה:להקות אסטוניות
קטגוריה:משתתפי אסטי לאול
קטגוריה:להקות שהוקמו בשנת 2006
הסכם בירגהאם

**הסכם בירגהאם** (באנגלית: **Treaty of Birgham**) כלל שתי אמנות שנחתמו בשנים 1289 ו-1290 שנועדו להבטיח את עצמאותה של סקוטלנד לאחר מותו של אלכסנדר השלישי, מלך סקוטלנד ואת מתן סמכויותיו לנכדתו בת השלוש מרגרט, העלמה מנורווגיה.

האמנה הראשונה נחתמה בסולסברי בנובמבר 1289 ומתייחסת להסדרים שבאמצעותם יאבטח אדוארד הראשון, מלך אנגליה, את הובלתה של מרגרט ממולדתה למשמורתו שלו עצמו עד שסקוטלנד תובטח עבורה כדי שתוכל למלוך עליה. על אף שאביה של מרגרט, אריק השני, מלך נורווגיה, רצה שבתו תתחיל למלוך על סקוטלנד, הוא דאג לביטחונה עקב המשבר הפוליטי בסקוטלנד. אדוארד הראשון הצליח לתווך את העברתה מנורווגיה, להרגיע את אביה בכך שהוא ידאג לשלומה וגם להסדיר את עניין תשלומי הנדוניה שעדיין היה חייב אלכסנדר השלישי לשלם לאריק בגין נישואי בתו, הנקראת גם היא מרגרט, למלך הנורווגי. מטרת האמנה, שהובטחה על ידי אדוארד הראשון, הייתה למחוק את התביעות המתחרות של בית באליול ובית ברוס על הכתר הסקוטי.

האמנה השנייה נחתמה ב () ב-18 ביולי 1290 ואושררה בנורת'האמפטון ב-28 באוגוסט 1290. בתנאי שמרגרט תתחתן עם בנו של אדוארד, הייתה סקוטלנד צריכה להישאר "נפרדת ומפולגת מאנגליה לפי גבולותיה החוקיים, חופשית בפני עצמה וללא כפיפות". האמנה קבעה שלמרות שרכושה של אישה צריך להפוך לבעלה עם נישואיה, במקרה זה הדבר לא תקף. בער גם קבעה כי עם נישואיהם של מרגרט ואדוארד על הכנסייה של סקוטלנד והכנסייה של אנגליה להיפרד.

האמנה התבררה כבלתי יעילה, הן משום שמרגרט מתה בדרכה לסקוטלנד בשנת 1290, והן משום שהמשא ומתן על ההסכם כלל מספיק הסתייגויות כדי להפוך את סעיפי העצמאות שבו לחסרי תועלת. בשנת 1291 נפגש אדוארד עם אצילים סקוטים, הכריז על עצמו כ"אדון סקוטלנד" וקרא תיגר על הטוענים לכתר הסקוטי.

## הערות שוליים

קטגוריה:סקוטלנד: אמנות והסכמים
קטגוריה:הפרלמנט של סקוטלנד
אלבום געגועים

"**אלבום געגועים**" הוא המיני-אלבום הראשון של הזמרת הישראלית שרית חדד. הוא יצא לאור ב-9 במאי 2024 בהוצאה עצמית.

## רקע
ב-9 במאי 2024 הוחלט להוציא מיני-אלבום שכלל שלושה שירים שהקליטה מחדש שרית חדד. הראשון מביניהם, "התמונות שבאלבום" הוקלט ופורסם על ידה כבר בפברואר 2024. השני, "געגועים" הוא שיר שהקליטה בשנת 2013 כחלק מאלבומה ימים של שמחה – חלק א'; את השיר הקדישה לאביה שנפטר.

השיר השלישי והאחרון במיני-אלבום הוא "לראות את הכאב" שהוקלט במקור בשנת 2002 כחלק מאלבומה ילדה של אהבה.

## רשימת רצועות

## הערות שוליים

קטגוריה:אלבומי שרית חדד
קטגוריה:מיני-אלבומים בעברית
קטגוריה:מיני-אלבומים בהוצאה עצמית
שאול מייבום

**שאול (סול) מייבום** (לעיתים: מיבום; 7 באפריל 1916 – 20 באפריל 1998) היה פיזיקאי ישראלי-אמריקאי, פרופסור במחלקה למתמטיקה שימושית במכון ויצמן למדע וחוקר במעבדות בל. מחלוצי התהודה המגנטית הגרעינית (NMR) ואיש חיל המדע.

## ראשית חייו
שאול מייבום נולד באנטוורפן שבבלגיה, בנם של גרטה (לבית הרטוג, לימים עברתה את שמה לחרמונה) ודוד מייבום, אח תאום לאברהם ׁ(ארתור). אביו נפטר בילדותם, בעת ששהה בצרפת.

בצעירותו עבר עם משפחתו להולנד ולמד בניית מכשור ניסויי במכללה הטכנית בדלפט. עלה לארץ ישראל ב-1940.

## שירותו הביטחוני
מייבום שירת במלחמת העצמאות בחיל המדע (חמ"ד), בתור ראש קבוצת המכניקה. לצדו פעל אפרים פריי, שהיה ראש קבוצת החשמל, ושניהם היו כפופים ליואל רקח.

## דרכו האקדמית
בסמוך לעלייתו לארץ ישראל, החל את לימודיו באוניברסיטה העברית בירושלים. בהמשך למד לתואר שלישי בפיזיקה בהנחיית פרופ' שמואל סמבורסקי. עבודת הדוקטורט שלו נשאה את הכותרת "התופעות הגלוונומטריות ומבנה פסי האנרגיה בגרמניום". עבד עם פליקס בלוך באוניברסיטת סטנפורד ועם חיים לייב פקריס ובנימין אבלס  במכון ויצמן, וב-1954 התמנה לראש היחידה להשראה גרעינית במחלקה למתמטיקה שימושית במכון ויצמן, שב-1960 הפכה למחלקה. אז גם מונה לפרופסור מן המניין.

במחלקה זו הפעיל מייבום את אחד ממכשירי הספקטרומטר NMR הראשונים בעולם, אותה בנה יחד עם תלמידו שלמה אלכסנדר, לימים פרופ' במכון ויצמן. תלמידים נוספים שלו היו הפרופסורים זאב לוז ממכון ויצמן, אהרן לוינשטיין מהטכניון, מתי שיינבלט מאוניברסיטת תל אביב, אברהם סוקה ממעבדות לורנס ליברמור ודוד גיל מאוניברסיטת בן-גוריון בנגב. יחד עם גיל פיתח את רצף מייבום-גיל (שכיום מכונה רצף קאר-פרסל-מייבום-גיל, ובראשי תיבות CPMG) – רצף פולסים המשמש למדידה יעילה של זמן הדעיכה ספין-ספין (T2) בנוזלים.

ב-1958 עקר מייבום לארצות הברית ועבד במעבדות בל עד לפרישתו. ב-1965 נבחר לעמית החברה האמריקאית לפיזיקה.ממוזער|ביקורו של נילס בוהר במכון ויצמן, 1953. מימין לשמאל: מאיר וייסגל, מרגרט בוהר, סטפן רוזנטל, נילס בוהר, שאול מייבום, אגה בוהר, אברהם קצ'לסקי-קציר, יואל רקח, יוסף גיליס

## חיים אישיים
היה נשוי לאסתר (לבית צייטג), אחות מוסמכת וספרנית, והם הורים לשני בנים, דוד ויורם.

אחותה של אסתר, פלה, הייתה גם היא אחות במקצועה, והצילה יהודים במחנה ההשמדה אושוויץ. היא נישאה לאחיו של שאול, אברהם.

## קישורים חיצוניים

## הערות שוליים

קטגוריה:פיזיקאים ישראלים
קטגוריה:פיזיקאים אמריקאים
קטגוריה:ישראלים ילידי בלגיה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון ויצמן למדע: מתמטיקה ומדעי המחשב
קטגוריה:סגל מעבדות בל
קטגוריה:ישראלים שנולדו ב-1916
קטגוריה:ישראלים שנפטרו ב-1998
אנאטילי

**האנאטילי** (בלטינית: **Anatilii**) היו שבט גאלי ששכן באזור הרי האלפיל  בפרובנס בתקופת הברזל.

## שם
הם מוזכרים בשם Anatiliorum על ידי פליניוס הזקן (המאה הראשונה לספירה).

ייתכן ששמם קשור לאנתיה הגאלית, שפירושה "נשמות".

## גאוגרפיה
פליניוס מזכיר regio Anatiliorum *(*אזור אנטיליורום) הממוקם בין ה-Campi lapidei (הנחל העתיק ה-Crau) לבין הטריטוריות של דקסיוואטס (בין דוראנס לבין הרי לוברון) והקווארי (סביב אביניון ו-Cavaillon של ימינו). השטח שלהם היה ממוקם צפונית לליביקי והאוואטיקי, מזרחית לארקומיקי.

לפי ההיסטוריון גיא בארוול, הם היו חלק מהקונפדרציה הסלובית.

אופידום עם זכויות לטיניות שניתן על ידי פליניוס כאנטיליה נקשר לאתר וֶרְנֶג , ליד סלון-דה-פרובנס . 

## קישורים חיצוניים

* 
* 
*
* 


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
החמישייה הסודית (סדרת טלוויזיה, 1978)

**החמישייה הסודית** (באנגלית: **The Famous Five**) היא סדרת טלוויזיה בריטית אשר התבססה על סדרת ספרי ילדים באותו השם מאת הסופרת הבריטית איניד בלייטון. הסדרה שודרה במקור בערוץ ITV במשך שתי עונות בשנים 1978 עד 1979 וכללה בסך הכל 26 פרקים.

הסדרה צולמה במיקומים ציוריים שונים באזורים כפריים ברחבי אנגליה.

נעימת הפתיחה המקורית של הסדרה הולחנה על ידי רוב אנדרוז. את השיר ביצעה מקהלת הילדים "Corona Stage Academy". שיר הסיום הכיל טקסט חלופי עם אותה המנגינה.

לאורך השנים הסדרה שודרה גם במדינות שונות בהם אירלנד, קנדה, אוסטרליה, גרמניה, צרפת, איטליה, ספרד וישראל. בישראל שודרה הסדרה שודרה בשנות השמונים במסגרת שידורי הטלוויזיה החינוכית ובסוף שנות השמונים שודרו פרקים נבחרים מהסדרה גם בתוכנית "רואים 6/6".

## תקציר העלילה
הסדרה עוקבת אחר הרפתקאותיהם של החמישייה הסודית - האחים ג'וליאן, דיק ואן, בת הדודה שלה ג'ורג', והכלב הנאמן שלה טימי. יחד הם יוצאים להרפתקאות שונות באזורי הכפר באנגליה ופותרים תעלומות שונות, ולעיתים אף מצליחים ללכוד פושעים, ולמצוא אוצרות נסתרים.

## דמויות
### החמישייה הסודית
* **ג'וליאן קירין** (מגולם על ידי מרקוס האריס) - הנער המבוגר ביותר בקבוצה אשר משמש כמנהיג של הקבוצה. ג'וליאן הוא חזק, אינטליגנטי, אכפתי, אחראי ואדיב.
* **ג'ורג'ינה "ג'ורג'"** (מגולמת על ידי מישל גאלגר) - נערה חסרת פחד שמתעקשת שיקראו לה ג'ורג' במקום ג'ורג'ינה. בעלת שיער קצר מאוד והיא נוהגת להתלבש כמו בן. לג'ורג' יש כלב נאמן בשם טימי.
* **דיק קירין** (מגולם על ידי גארי ראסל) - אחיו הצעיר של ג'וליאן.
* **אן קירין** (מגולמת על ידי ג'ניפר תאניש) - הצעירה בקבוצה. אן היא אחותם הצעירה של דיק וג'וליאן.
* **טימי הכלב** (כלב הבורדר קולי טודי) - הכלב הנאמן, הידידותי והפיקח של ג'ורג'. בפעמים רבות טימי מספק לילדים הגנה פיזית.

### דמויות נוספות
* **הדודה פאני** (מגולמת על ידי סו) - אימה החביבה של ג'ורג' ודודתם של ג'וליאן, דיק ואן. הדודה פאני היא הדמות האימהית העיקרית בחיי הילדים.
* **הדוד קוונטין** (מגולם על ידי מייקל הינץ) - אביה של ג'ורג' והדוד של ג'וליאן, דיק ואן. קוונטין הוא מדען נודע.

## מדיה ביתית
לאורך השנים יצאו לשווקים מהדורות VHS ו-DVD של הסדרה.

## קישורים חיצוניים

קטגוריה:סדרות טלוויזיה בריטיות שעלו לשידור בשנות ה-1970
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה בריטיות לילדים
William, It Was Really Nothing

"**William, It Was Really Nothing**" הוא שיר של להקת הסמית'ס. השיר יצא כסינגל באוגוסט 1984, עם הבי-סיידים "Please Please Please Let Me Get What I Want" ו-"How Soon Is Now?", והגיע למקום ה-17 במצעד הסינגלים הבריטי. השיר מופיע באלבומי האוסף Hatful of Hollow ו-Louder Than Bombs, כמו גם באוספי סינגלים ומיטב הסינגלים האחרים. בשנת 2004 דורג השיר במקום ה-425 ברשימת 500 השירים הגדולים בכל הזמנים של מגזין הרולינג סטון.

כשהלהקה ביצעה את השיר ב-Top of the Pops, מוריסי קרע את חולצתו וחשף את המילים "MARRY ME" שנכתבו על חזהו ("Would you want to married me?" היא שורה אחת בשיר).

## מילים ורקע
מוריסי אמר על השיר: "עלה בדעתי שבתוך המוזיקה הפופולרית אם אי פעם היו תקליטים שדנו בנישואים, הם תמיד היו מנקודת המבט של האישה, זמרות ששרות לנשים. מעולם לא היו שירים שאמרו 'אל תתחתנו, תישארו רווקים, שימור עצמי' וכו'. חשבתי שהגיע הזמן שיהיה קול גברי שידבר ישירות לגבר אחר ויגיד שנישואים הם בזבוז זמן... זה, למעשה, היה שום דבר".

ההסברה הרווחת היא שהשיר עסק בידידותו קצרת הימים של מוריסי עם בילי מקנזי, סולן להקת The Associates. אלבום האוסף Double Hipness של The Associates, שיצא באוגוסט 2000, כלל את השיר "Stephen, You're Really Something", שהוקלט על ידי בילי מקנזי ואלן רנקין במהלך איחוד הלהקה בשנת 1993 כתגובה לשיר "William, It Was Really Nothing".

## רשימת רצועות

## קישורים חיצוניים

## הערות שוליים

קטגוריה:שירי הסמית'ס
קטגוריה:שירים באנגלית
קטגוריה:שירי להט"ב
קטגוריה:שירים המבוססים על אירועים אמיתיים
אודו סף

**אודו סף** (באסטונית: **Uudo Sepp**; נולד ב-28 במרץ 1997 בקורסארה) הוא זמר אסטוני.

בשנת 2018 זכה סף במקום הראשון בתוכנית הטלוויזיה הפופולרית *Eesti otsib superstaari* ("אסטוניה מחפשת סופרסטאר"). זכייתו בתוכנית הביאה לו הכרה רחבה ופתחה בפניו דלתות רבות בתעשיית המוזיקה האסטונית.

ב-2020 השתתף סף בתחרות *Eesti Laul 2020*, הקדם האסטוני לאירוויזיון, עם השיר "I'm Sorry. I Messed Up". בתחרות זו דורג במקום העשירי, הישג שהגביר את המודעות הציבורית כלפיו והרחיב את קהל מעריציו. 

בשנת 2024 חבר סף לשרה מארי, ויחד הם השתתפו שוב בתחרות *Eesti Laul*, הפעם עם השיר "Still Love". למרות שהשיר זכה לאהדה רבה, הם לא הצליחו להעפיל לגמר התחרות.

## קישורים חיצוניים

## הערות שוליים

קטגוריה:זמרים אסטונים
קטגוריה:משתתפי אסטי לאול
קטגוריה:ילידי 1997
ליביקי

ה**ליביקי** (בלטינית: **Libicii** או **Libui** או **Libii**) היו שבט גאלי ששכן באזור קאמארג בתקופת הברזל.

## היסטוריה
הם מוזכרים בשם "לבקים" (Lebékioi, Λεβέκιοι) על ידי פוליביוס (המאה ה-2 לפנה"ס), Libui על ידי טיטוס ליוויוס (סוף המאה ה-1 לפנה"ס), Libii ו-Libiciorum על ידי פליניוס הזקן (המאה ה-1 לספירה), ו"ליביקון" (Libikō̃n, Λιβικῶν) על ידי תלמי (המאה השנייה לספירה).

לפי בהלשנית הספרדייה פטריציה דה ברנרדו סטמפל , השם האתני Libikoi יכול לנבוע מ *lub h ikoi מוקדם יותר ("האוהבים"; מ־lubi "אהבה" בגאלית) עם הטמעת תנועות פְּרֶטוניות (u...i > i...i) כלומר מיד לפני הברה שיש בה דגש או הטעמה.

שבט הומוני מתועד בצפון איטליה (ראה ). ייתכן שזו תוצאה של הגירות מדרום צרפת.

## גאוגרפיה
הטריטוריה שלהם הייתה ממוקמת ממערב לאנאטילי והאוואטיקי, דרומית להרי הוולקה ארקומיקי והקאווארי. האורה ליביקה המוזכרת על ידי פליניוס מתייחסת לדלתא המערבית של הרון, כלומר אזור קמארג.

לפי ההיסטוריון גאי בארוול, הם היו חלק מהקונפדרציה הסלובית.

אופידום עם זכויות לטיניות שנכתב על ידי פליניוס בתור Libii היה כנראה שמה של העיר הראשית שלהם.

## לקריאה נוספת

* 
* 
* 
* 


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
Duende

***Duende*** הוא אלבום האולפן השנים-עשר של הזמרת-יוצרת הישראלית ריטה. האלבום יצא לאור ב-16 ביולי 2024 בהוצאת ריש הפקות ונענע דיסק. על האלבום חתום גם המוזיקאי ELK והוא הראשון של ריטה מזה שבע שנים, כשהאחרון – ניסים שקופים יצא לאור בשנת 2017.

## רקע והוצאה
באפריל 2022 יצא לאור באופן רשמי השיר "Boom Boom Boom" שתיפקד כשיר הנושא מתוך סדרת הטלוויזיה "מלכות" (2018–2022). בהמשך לכך, יצא רמיקס מאת הדי ג'יי עופר ניסים, שלא נכלל באלבום. אחריו, יצא "Bailador" כסינגל השני מתוך האלבום – וידאו קליפ נלווה שלו פורסם באותה העת. ב-14 באוגוסט 2023 הוחלט להוציא סינגל שלישי מתוך האלבום בשם "So Happy", ביחד עם קליפ שפורסם בסמוך לכך. הקליפים הועלו לערוץ היוטיוב הרשמי של ריטה.

ביולי 2024 נודע כי האלבום *Duende* יפורסם באמצע אותו החודש. הודעה נוספת שפורסמה כללה הצהרה בה נודע שריטה תגיע לדיסק סנטר בדיזנגוף סנטר ותשיק את האלבום באירוע נלווה שיתקיים לכבוד יציאתו. עוד נודע כי את האלבום בשונה מאלבומיה האחרונים של הזמרת, יפיצו על גבי תקליט בצבע אדום. האירוע התקיים בשעות הצהריים ב-17 ביולי ובו כלי התקשורת השונים ראיינו את הזמרת בחנות. לאחר מכן, היא ו-ELK ישבו על במה וחתמו על התקליט כמו גם פוסטרים שונים שחולקו.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2024
קטגוריה:אלבומי ריטה
קטגוריה:אלבומים באנגלית
קטגוריה:אלבומים בעברית
קטגוריה:אלבומים בצרפתית
קטגוריה:אלבומי חברת נענע דיסק
משפחת פרטרידג'

**משפחת פרטרידג**' (באנגלית: **Partridge Family**) היא קומדיית מצבים אמריקאית, ששודרה במקור בארצות הברית בין השנים 1970–1974 בערוץ ABC.

הסדרה עקבה אחר קריירה של להקה שהוקמה על ידי בני משפחת פרטרידג', אשר חבריה כוללים את שירלי (מגולמת על ידי שירלי ג'ונס), קית' (מגולם על ידי דייוויד קסידי), לורי (מגולמת על ידי סוזן דיי), ודני (מגולם על ידי דני בונאדוק), וכמו גם האמרגן של הלהקה ראובן קינקייד (מגולם על ידי דייב מאדן).

הסדרה נוצרה בהשראת המשפחה המוזיקלית האמיתית - משפחת קאוסיל - אשר הקימה את הלהקה The Cowsills שזכתה לפופולרית בסוף שנות ה-60 ותחילת שנות ה-70 של המאה ה-20.

בישראל הסדרה שודרה לראשונה בטלוויזיה הישראלית באמצע שנות ה-70. בשנות התשעים שודרה התוכנית גם בערוץ הילדים בכבלים.

## תקציר העלילה
הסדרה עוקבת אחר חברי משפחת פרטרידג', אשר כוללים את האם האלמנה שירלי פרטרידג' וילדיה. המשפחה, אשר גרה בעיר הבדיונית סן פואבלו שבקליפורניה, מקימה להקה ומחליטה להופיע ברחבי ארצות הברית כאשר הם מגיעים ממקום למקום באמצעות אוטובוס בית ספר ישן אותו הם רכשו במיוחד לשם כך.

## הדמויות הראשיות
* **שירלי פרטרידג**' (מגולמת על ידי שירלי ג'ונס) – שירה, מקלדת, תוף מרים, כלי הקשה
* **קית' פרטרידג**' (מגולם על ידי דייוויד קסידי) – הסולן/גיטריסט הראשי, בנג'ו
* **לורי פרטרידג**' (מגולמת על ידי סוזן דיי) – שירה, הרמוניה, פסנתר, אורגן האמונד, כלי הקשה
* **דני פרטרידג**' (מגולם על ידי דני בונאדוק) – שירה, גיטרה בס
* **כריס פרטרידג**' (בעונה הראשונה מגולם ג'רמי גלבווקס ובעונות 2 עד 4 מגולם על ידי בריאן פורסטר) – שירה, תופים.
* **טרייסי פרטרידג**' (מגולמת על ידי סוזן קרואו) – תוף מרים, כלי הקשה, שירה
* **ראובן קינקייד** (מגולם על ידי דייב מאדן) – האמרגן של הלהקה

## מוזיקה
רבים מהשירים שבוצעו בסדרה הפכו ללהיטים, ובמיוחד השיר "I Think I Love You", שהגיע למקום הראשון במצעד הפזמונים האמריקני.

## מדיה ביתית
ב-15 באוקטובר 2013 סוני הוציאה לשווקים מהדורת DVD הכוללת 12 דיסקים עם כל 96 פרקי הסדרה ותכנים נוספים.

## קישורים חיצוניים

## הערות שוליים

קטגוריה:סדרות טלוויזיה על משפחות
קטגוריה:סדרות טלוויזיה המבוססות על זמרים ומוזיקאים
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנת 1970
קאשק

**קאשק** (באזרית: **qurut**; בפרסית: **Kašk**; בטורקית: **Keş**) היא אבן יוגורט יבשה העשויה מחלב פרה ונפוצה במדינות הקווקז ומרכז אסיה.

הכנת הקאשק נעשית באמצעות החמצה והתססת חלב (ניתן להשתמש בסוזמה), סינון נוזלים, יצירת כדורים והעברתם לייבוש בתנור או בשמש עד לקבלת מרקם קשה ויבש.

נהוג להשתמש בקאשק כתוספת לתבשילים ומרקים כאשר מפוררים את אבן היוגורט אל תוך התבשיל.

אבני היוגורט המיובשות נוצרו על ידי נוודים במרכז אסיה, שחיפשו דרכים לשמר את החלב לתקופות ארוכות ללא קירור.

## ראו גם
* סוזמה
* שנקליש

## קישורים חיצוניים

* 
* אבן יוגורט, באתר השולחן

## הערות שוליים

קטגוריה:המטבח האזרי
קטגוריה:המטבח הטורקי
קטגוריה:המטבח הפרסי
קטגוריה:מאכלי חלב
Psilocyber

***Psilocyber*** (בעברית: **[[פסילוציבין]]**) הוא המיני-אלבום הראשון של הזמר/ת האירי/ת במבי ת'אג. את האלבום הוציאה ב-14 במאי 2021 לאור חברת התקליטים יוניטי רקורדס. הוא מורכב משלוש רצועות בלבד, "Ritual", "Psilocybin" ו-"Birthday", ואורכו עומד על שבע דקות ו-11 שניות. השיר האחרון, "Birthday", יצא כסינגל המוביל מתוך האלבום.

## רקע ועטיפה
האלבום נכתב והוקלט במהלך תקופת מגפת הקורונה. נושאיו העיקריים סובבים סביב החוויות האישיות של במבי ת'אג בתקופה בה התמכר/ה לסמים וההצהרה על אהבתו/ה לנשים. האלבום הושפע רבות ממוזיקה אלקטרונית-פסיכדלית, ונעשה בו שימוש רב בסינתיסייזרים.

במרכז עטיפת המיני-אלבום מופיע דימוי מופשט ומעוות של אדם לבוש בבגדים כהים ורשתות, כאשר פניו מרותשות באופן דיגיטלי ליצירת אפקט פסיכדלי ואמנותי. הצבעים השולטים הם כהים עם הבהרות של ורוד וצהוב, והאדם בתמונה לובש שרשראות ופריטים נוספים שמוסיפים לתחושת הדרמטיות והתחכום. הרקע שחור, מה שמדגיש את הדמות המרכזית ומוסיף לתחושת המסתורין והמורכבות של התמונה. בפינה הימנית התחתונה מופיע סימן אזהרה לתוכן שלא מותאם לילדים (Parental Advisory Explicit Content).

## ביקורות
המיני-אלבום זכה לביקורות חיוביות מצד המבקרים, שהעריכו את החדשנות והיצירתיות של במבי ת'אג. השיר "Birthday" זכה לשבחים על הפקתו והלחן הקליט שלו, אשר הפכו אותו לאחד השירים המובילים בתחנות הרדיו ובפלטפורמות הדיגיטליות באותה תקופה.

## השפעה
*Psilocyber* מהווה אבן דרך חשובה בקריירה של במבי ת'אג, שהצליח/ה להתפרסם ברמה הבין–לאומית עם יצירה קצרה. לאחר הצלחת המיני-אלבום החל/ה להופיע במספר פסטיבלי מוזיקה, וביסס/ה את מעמדה של הזמר/ת בתעשיית המוזיקה האירית.

## רשימת רצועות

## הערות שוליים

קטגוריה:מיני-אלבומי בכורה מ-2021
קטגוריה:מיני-אלבומים של במבי ת'אג
קטגוריה:מיני-אלבומים באנגלית